rejauldu/bengali-wikipedia huggingface dataset:
খালিদা জারার একজন ফিলিস্তিনি রাজনীতিবিদ। তিনি পপুলার ফ্রন্ট ফর দ্য লিবারেশন অব প্যালেস্টাইন (পিএফএলপি) এবং ফিলিস্তিনি আইন পরিষদ (পিএলসি) এর সদস্য। তিনি পিএলএলপি-এর তিনজন ডেপুটিদের মধ্যে একজন হিসেবে ২০০৬ সালের জানুয়ারিতে পিএলসি-তে নির্বাচিত হন এবং তখন থেকেই একজন নির্বাচিত প্রতিনিধি হিসেবে কাজ করে যাচ্ছেন। তিনি ইউরোপ কাউন্সিলের ফিলিস্তিনি প্রতিনিধি এবং বর্তমানে পিএলসি-এর প্রিজনার্স কমিটির প্রধান। আন্তর্জাতিক অপরাধ আদালতে যোগদানের জন্য ফিলিস্তিনের আবেদনে তিনি প্রধান ভূমিকা পালন করেছিলেন।  ইসরায়েলি কর্তৃপক্ষ তাকে একাধিকবার গ্রেফতার করেছে। এর মধ্যে বেশ কয়েকটি গ্রেপ্তারে কোনো অভিযোগ আনা ছাড়াই প্রশাসনিকভাবে আটক করা হয়। তার বিরুদ্ধে ইসরায়েলের সামরিক আদালত "উস্কানি ও সন্ত্রাসে জড়িত থাকার" অভিযোগও দায়ের করেছে। উস্কানিমূলক অভিযোগটি ২০১২ সালে প্রকাশ্য বিবৃতি উল্লেখ করা হয়, যেখানে তিনি পশ্চিম তীরের ইসরায়েলি দখলের সমালোচনা করেছিলেন।Born Without Civil Rights Israel’s Use of Draconian Military Orders to Repress Palestinians in the West Bank Human Rights Watch 17 December  2019 আদালত তাকে ১৫ মাসের কারাদণ্ড দেয়, তিনি ৬ জনের মধ্যে একজন ছিলেন, যাদের আন্তর্জাতিক প্রচারের পরে মুক্তি দেওয়া হয়।  ২০১৯ সাল থেকে বিনা অভিযোগে আটকে থাকার পর, তাকে ২০২১ সালের মার্চ মাসে একটি ইসরায়েলি সামরিক আদালত একটি দরখাস্তের পরে দুই বছরের কারাদণ্ডে দণ্ডিত করেছিল, যেখানে তিনি নিজেকে পিএফএলপি সংগঠনের সদস্যপদের জন্য দোষী সাব্যস্ত করেছিলেন, কারণ ইসরায়েল সংগঠনটিকে একটি সন্ত্রাসী গোষ্ঠী মনে করে। শাস্তি শেষ সাথে সাথে তাকে ২০২১ সালের অক্টোবরে মুক্তি দেওয়া উচিত। তিনি রেকর্ডে বলেছেন, যে তার আবেদনে দর কষাকষির কারণ হচ্ছে আইনি প্রক্রিয়ার ক্লান্তিকর দীর্ঘস্থায়ী প্রকৃতি, ইসরায়েলের সামরিক আদালতে বিশ্বাসের অভাব ও হুমকি, যদি না তিনি অপরাধ স্বীকার করেন, তবে তাকে ৭ বছরের কারাদণ্ড ভোগ করতে হবে।   কর্মজীবন  খালিদা জারার বহু বছর ধরে একজন মানবাধিকার কর্মী। তাকে ১৯৮৯ সালের ৮ মার্চ প্রথম গ্রেপ্তার করা হয়, যখন তিনি আন্তর্জাতিক নারী দিবসে একটি বিক্ষোভে অংশ নেওয়ার জন্য আটক হন। তিনি কয়েক বছর ধরে ফিলিস্তিনি বন্দীদের সমর্থনে সক্রিয় ছিলেন এবং তিনি ১৯৯৩ সাল থেকে ২০০৬৫ সাল পর্যন্ত রামাল্লায় প্রিজনার্স সমর্থন অ্যান্ড হিউম্যান রাইটস এনজিও অ্যাডামির-এর পরিচালক হিসেবে দায়িত্ব পালন করেছিলেন এবং বোর্ড সদস্য ছিলেন। তিনি ইতিপূর্বে ইউএনআরডব্লিউএ-এর সাথেও কাজ করেছেন এবং ফিলিস্তিনি নারীদের সাথে কাজ করতে এবং নারীর অধিকারের পক্ষে কাজ করার ক্ষেত্রে বিশেষভাবে সক্রিয় ছিলেন।  তথ্যসূত্র  বিষয়শ্রেণী:ফিলিস্তিনি নারীবাদী বিষয়শ্রেণী:১৯৬৩-এ জন্ম বিষয়শ্রেণী:জীবিত ব্যক্তি বিষয়শ্রেণী:ওয়েব আর্কাইভ টেমপ্লেটে ওয়েব্যাক সংযোগ বিষয়শ্রেণী:রাজনীতিতে ফিলিস্তিনি নারী বিষয়শ্রেণী:রামাল্লাহর ব্যক্তি বিষয়শ্রেণী:ইসরায়েলের হাতে বন্দি ফিলিস্তিনি ব্যক্তি
দৈনন্দিন ভাষা বলা হয় নৈমিত্তিক (অনানুষ্ঠানিক) যোগাযোগের জন্য ব্যবহৃত ভাষাগত শৈলী । উদাহরণ: আসসালামু আলাইকুম, নমস্কার, শুভ সকাল, আপনার একটি ভালো দিন কামনা করি প্রভৃতি। এটি বক্তৃতার সবচেয়ে সাধারণ কার্যকরী শৈলী, সাধারণত কথোপকথন এবং অন্যান্য অনানুষ্ঠানিক প্রসঙ্গে ব্যবহৃত বাগধারা ।  দৈনন্দিন ভাষাটি আবেগসুচক পদ এবং অন্যান্য অভিব্যক্তিমূলক যন্ত্রে ব্যাপক ব্যবহার করা হয়; এটি অ-বিশেষজ্ঞ পরিভাষা ব্যবহার করে এবং একটি দ্রুত পরিবর্তনশীল অভিধান রয়েছে। এটি অসম্পূর্ণ যৌক্তিক এবং বাক্যতত্ত্ব ক্রমসহ গঠনগুলির ব্যবহার দ্বারাও আলাদা করা যেতে পারে।       তথ্যসূত্র   বিষয়শ্রেণী:ভাষার ধরন ও শৈলী বিষয়শ্রেণী:বাগধারা
thumb|right|আজাদ কাশ্মীরের অবস্থিত মিরপুর বিভাগকে হলুদ রঙ দ্বারা চিহ্নিত করা হয়েছে  মিরপুর বিভাগ পাকিস্তানের আজাদ কাশ্মীরে অবস্থিত একটি প্রশাসনিক বিভাগ। এটি জম্মু ও কাশ্মীরি রাজ্যের সাবেক মিরপুর জেলার অন্যতম অংশ ছিল যেটি ১৯৪৭ সালের ভারত-পাকিস্তান যুদ্ধের পরবর্তী সময়ে পাকিস্তানের নিয়ন্ত্রণে চলে আসে।  বর্তমানে, মিরপুর বিভাগের মধ্যে নিম্নলিখিত জেলা রয়েছে:   ভিম্বার জেলা  কোটলি জেলা  মিরপুর জেলা  বিষয়শ্রেণী:পাকিস্তানের বিভাগ বিষয়শ্রেণী:আজাদ কাশ্মীর
নাগানো প্রশাসনিক অঞ্চল (長野県? নাগানো কেন্‌) হল জাপানের মূল দ্বীপ হোনশুর চুউবু অঞ্চলে অবস্থিত একটি স্থলবেষ্টিত প্রশাসনিক অঞ্চল।Nussbaum, Louis-Frédéric. (2005). "Nagano prefecture" in ; "Chūbu" at  এর রাজধানী নাগানো নগর।Nussbaum, "Nagano" at    ইতিহাস  ঐতিহাসিকভাবে নাগানো অঞ্চল শিনানো প্রদেশ নামে পরিচিত ছিল।Nussbaum, Louis-Frédéric. (2005). "Ōmi" in . সেন্‌গোকু যুগে শিনানো প্রদেশকে একাধিক বার বিভিন্ন সামন্ত প্রভু ও দুর্গনগর রক্ষকদের মধ্যে ভাগ করে দেওয়া হয়। এই দুর্গনগরগুলির মধ্যে ছিল কোমোরো, ইনা ও উয়েদা। তাকেদা শিংগেন ও উয়েসুগি কেন্‌শিনের দ্বন্দ্বে শিনানো প্রদেশ তাকেদার অন্যতম শক্ত ঘাঁটি ছিল।  ১৮৭১ এ মেইজি পুনর্গঠনের সময় হান্‌ ব্যবস্থার লোপ এবং প্রশাসনিক অঞ্চল ব্যবস্থার প্রবর্তনের সময় শিনানো প্রদেশকে নাগানো ও চিকুমা প্রশাসনিক অঞ্চলে ভাগ করা হয়। ১৮৭৬ এ আবার এই দুই অঞ্চলকে একত্র করে নাগানো প্রশাসনিক অঞ্চল হিসেবে শাসন করা হতে থাকে।   ভূগোল  বাম|থাম্ব|কিযাকি হ্রদ নাগানো একটি স্থলবেষ্টিত প্রশাসনিক অঞ্চল এবং গোটা জাপানে সমুদ্র থেকে সবচেয়ে দূরবর্তী অঞ্চলটি এখানে অবস্থিত। এই বিন্দুটি সাকু নগরের মধ্যে পড়ে। পর্বতময় ভূপ্রকৃতি অঞ্চলটিকে অপেক্ষাকৃত বিচ্ছিন্ন করে রেখেছে, এবং এখানে আগত মানুষের অনেকেই ছুটি কাটাতে নাগানোর বিভিন হ্রদে অবস্থিত রিসর্টে আসেন। এই হ্রদগুলির মধ্যে কিযাকি হ্রদ উল্লেখ্য।  ২০১২ এর এপ্রিলের হিসেব অনুযায়ী নাগানোর ২১ শতাংশ এলাকা সংরক্ষিত বনাঞ্চল। এর মধ্যে আছে চিচিবু তামা কাই, চুউবু-সাংগাকু, জোওশিন্‌এৎসু কোওগেন ও মিনামি আল্পস জাতীয় উদ্যান, মিয়োগি-আরাফুনে-সাকু কোওগেন, তেন্‌রিউ-ওকুমিকাওয়া ও ইয়াৎসুগাতাকে-চুউশিন কোওগেন উপ-জাতীয় উদ্যান এবং ছয়টি প্রশাসনিক আঞ্চলিক উদ্যান।   পর্যটন  বাম|থাম্ব|220x220পিক্সেল|মাৎসুমোতো দুর্গ পাহাড় পর্বত ও পার্বত্য হ্রদ অধ্যুষিত নাগানো প্রশাসনিক অঞ্চলে বিভিন্ন মনোরম প্রাকৃতিক স্থানকে কেন্দ্র করে পর্যটন শিল্পের বিকাশ হয়েছে। বিশ্বের অন্যতম উচ্চতম গিজার বা প্রাকৃতিক উষ্ণ ফোয়ারা সুওয়ায় অবস্থিত। কিরিগামিনে পর্বত একটি তুষারাবৃত সুপ্ত আগ্নেয়গিরি। এছাড়া অঞ্চলটির ঐতিহাসিক গুরুত্বও এক্ষেত্রে সহায়ক হয়েছে। সুওয়া তাইশা জাপানের প্রাচীনতম তীর্থস্থানগুলি অন্যতম।"Nationwide List of Ichinomiya," p. 2. ; retrieved 2011-08-010 মাৎসুমোতো দুর্গ জাপানের অন্যতম জাতীয় সম্পদ।  নাগানো নগরে রয়েছে জাপানের বৃহত্তম স্কি রিসর্ট শিগা কোগেন। এর কাছেই আছে জিগোকুদানি বানর উদ্যান, যেখানকার উষ্ণ প্রস্রবণে বিখ্যাত জাপানি ম্যাকাক জাতীয় বানরদের প্রায়ই স্নানরত দেখা যায়।   ১৯৯৮ শীতকালীন অলিম্পিক ও প্যারালিম্পিক  বাম|থাম্ব|নাগানো অলিম্পিক স্মৃতি উদ্যান নাগানো নগরে ১৯৯৮ খ্রিঃ শীতকালীন অলিম্পিক ও প্যারালিম্পিক প্রতিযোগিতা অনুষ্ঠিত হয়েছিল। এটি ছিল জাপানে অনুষ্ঠিত তৃতীয় অলিম্পিক ও দ্বিতীয় শীতকালীন অলিম্পিক। ২০১০ পর্যন্ত অনুষ্ঠিত শীতকালীন অলিম্পিকগুলির মধ্যে নাগানোর অবস্থান সবচেয়ে দক্ষিণে। প্রতি বছর এই ক্রীড়ার স্মৃতি জীবিত রাখতে নাগানো অলিম্পিক স্মৃতি ম্যারাথন আয়োজিত হয়।   তথ্যসূত্র   বিষয়শ্রেণী:জাপানের প্রশাসনিক অঞ্চল বিষয়শ্রেণী:নাগানো প্রশাসনিক অঞ্চল
কমকাস্ট কর্পোরেশন (পূর্বে আমেরিকান কেবল সিস্টেমস এবং কমকাস্ট হোল্ডিংস নামে পরিচিত ছিল)। এটির সদরদপ্তর যুক্তরাষ্ট্রের ফিলাডেলফিয়ায় অবস্থিত। এটি যুক্তরাষ্ট্রের বৃহত্তম বহুজাতিক টেলিযোগাযোগ সংস্থা।  এটি আয়ের দিক থেকে বিশ্বের দ্বিতীয় বৃহত্তম সম্প্রচার এবং কেবল টেলিভিশন কোম্পানি ও বৃহত্তম পে-টিভি, কেবল টিভি কোম্পানি এবং মার্কিন যুক্তরাষ্ট্রের বৃহত্তম ইন্টারনেট পরিষেবা প্রদানকারী। এটি যুক্তরাষ্ট্রের তৃতীয় বৃহত্তম টেলিফোন পরিষেবা প্রদানকারী। এটি যুক্তরাষ্ট্রের ৪০টি রাজ্য এবং ওয়াশিংটনে মার্কিন আবাসিক এবং বাণিজ্যিক গ্রাহকদের পরিষেবা প্রদান করে৷ Comcast 2008 Form 10-K , files.shareholder.com ২০১১ সাল থেকে এটি আন্তর্জাতিক মিডিয়া কোম্পানি এনবিসিইউনিভার্সালের মূল কোম্পানি হিসেবে পরিচিত।   কমকাস্ট এক্সফিনিটি আবাসিক কেবল যোগাযোগের সহায়ক প্রতিষ্ঠান পরিচালনা করে। একটি বাণিজ্যিক পরিষেবা প্রদানকারী এক্সফিটিনিটি, যুক্তরাষ্ট্রের সম্প্রচার নেটওয়ার্ক এনবিসি, টেলিমুন্ডো, টেলেসিটোস, এবং কোজি টিভি পরিচালনা করে। এছাড়া ফিল্ম স্টুডিও ইউনিভার্সাল পিকচার্স ও ভিওডি স্ট্রিমিং সার্ভিস পিকক কমকাস্ট দ্বারা পরিচালিত হয়।      অক্টোবর ২০১৮ থেকে, এটি স্কাই গ্রুপের মূল কোম্পানি হয়ে ওঠে।    কমকাস্ট বিভিন্ন কারণে সমালোচিত হয়েছে। ২০০৮-২০১০ সালে কেবল শিল্পে এটির গ্রাহকদের সন্তুষ্টির রেটিং সর্বনিম্ন ছিল। J.D. Power Releases 2008 Residential Television Service Satisfaction Survey. সমালোচকরা বলেন,এটি নেট নিরপেক্ষতার প্রতিশ্রুতি দিয়েও অতীতে নেট নিরপেক্ষতার অনুশীলন লঙ্ঘন করেছে।  সমালোচকরা কমকাস্টের পরিষেবায় বিশাল সংখ্যাগরিষ্ঠ অংশে প্রতিযোগিতার অভাব আছে বলে দাবি করেন।  দ্যা কনজিউমারিস্ট কমকাস্টকে ২০১০ এবং ২০১৪ সালে "আমেরিকাতে সবচেয়ে খারাপ কোম্পানি" বলে অভিহিত করেছিল।    তথ্যসূত্র   বিষয়শ্রেণী:মার্কিন যুক্তরাষ্ট্রের কোম্পানি বিষয়শ্রেণী:১৯৬৩-এ প্রতিষ্ঠিত বিষয়শ্রেণী:মার্কিন যুক্তরাষ্ট্রের সম্মিলিত কোম্পানি বিষয়শ্রেণী:মার্কিন যুক্তরাষ্ট্রের বিনোদন কোম্পানি বিষয়শ্রেণী:মার্কিন যুক্তরাষ্ট্রের গণমাধ্যম কোম্পানি বিষয়শ্রেণী:মার্কিন যুক্তরাষ্ট্রে সদর দফতর বহুজাতিক কোম্পানি
ক্লেয়ার শেফেল (; জন্ম: ১৯ সেপ্টেম্বর ২০০৩) হলেন একজন কানাডীয় সমলয় সাঁতারু, যিনি কানাডার প্রতিনিধি হিসেবে বিভিন্ন আন্তর্জাতিক প্রতিযোগিতায় অংশগ্রহণ করে থাকেন।  শেফেল কানাডার হয়ে ২০২৪ গ্রীষ্মকালীন অলিম্পিকে অংশগ্রহণ করেছেন।  প্রারম্ভিক জীবন ক্লেয়ার শেফেল ২০০৩ সালের ১৯শে সেপ্টেম্বর তারিখে কানাডার অন্টারিওতে জন্মগ্রহণ করেছেন এবং সেখানেই তার শৈশব অতিবাহিত করেছেন।  খেলোয়াড়ি জীবন শেফেল কানাডার প্রতিনিধি হিসেবে ২০২৪ গ্রীষ্মকালীন অলিম্পিকে শুধুমাত্র একটি প্রতিযোগিতায় অংশগ্রহণ করেছেন।  তিনি স্কারলেট ফিন, অদ্রি লামোত, জনি নিউম্যান, রাফায়েল প্লঁত, কেনজি প্রিডেল, জ্যাকলিন সিমোনো এবং ফ্লোরঁস ত্রঁবলের সাথে কানাডার দল হিসেবে দলগত প্রতিযোগিতায় অংশগ্রহণ করেছিলেন; তারা প্রতিযোগিতাটির টেকনিকাল রুটিনে ২৬২.৪৮০৮, ফ্রি রুটিনে ৩৪৩.৬৮৫৪ এবং অ্যাক্রোব্যাটিক রুটিনে ২৫৩.০৫৬৭ পয়েন্ট অর্জন করেছিলেন, যার ফলে সর্বমোট ৮৫৯.২২২৯ পয়েন্ট নিয়ে তারা ৬ষ্ঠ স্থান অধিকার করেছেন।  তথ্যসূত্র  বহিঃসংযোগ     বিষয়শ্রেণী:২০০৩-এ জন্ম বিষয়শ্রেণী:জীবিত ব্যক্তি বিষয়শ্রেণী:কানাডীয় নারী সাঁতারু বিষয়শ্রেণী:কানাডীয় সমলয় সাঁতারু বিষয়শ্রেণী:কানাডার অলিম্পিক সমলয় সাঁতারু বিষয়শ্রেণী:২০২৪ গ্রীষ্মকালীন অলিম্পিকের সমলয় সাঁতারু বিষয়শ্রেণী:২০২৩ প্যান আমেরিকান গেমসের সমলয় সাঁতারু বিষয়শ্রেণী:২১শ শতাব্দীর কানাডীয় নারী ক্রীড়াবিদ
জঙ্গমু বাঁধ (藏 木) চীনের তিব্বত স্বায়ত্তশাসিত অঞ্চলের গাইকা শহরের থেকে  ৯ কিমি (৫.৬ মাইল)  উত্তর-পশ্চিমে ইয়ারলুনং জ্যাংবো/ব্রহ্মপুত্র নদের  উপর নির্মিত একটি মাধ্যাকর্ষণ বাঁধ। এই বাঁধ ভুটান-ভারত সীমান্ত থেকে কয়েক কিলোমিটার দূরে নির্মিত হয়। নদী প্রযুক্তি চালানোর মাধ্যমে বাঁধের উদ্দেশ্য হল জলবিদ্যুৎ উৎপাদন।  এটি জাঙ্গমু জলবিদ্যুৎ প্রকল্পের অংশ এবং একটি ৫১০ মেগাওয়াট পাওয়ার স্টেশন সমর্থন করে। নির্মাণ ২০০৯ সালে শুরু হয় এবং প্রথম জেনারেটরটি নভেম্বর ২০১৪ সালে চালু হয়।   শেষ ১৩ ই অক্টোবর ২০১৫ তে চালু হয়েছিল।   এটি ব্রহ্মপুত্র/ইয়ারলুং জ্যাঙ্গবো নদীর প্রথম বাঁধ এবং এটি চীন ও ভারতের মধ্যে বিতর্ক সৃষ্টি করেছে।   পটভূমি  ১৯৭২ সালে চীনের একাডেমি অফ সায়েন্সেসের মাধ্যমে কুংহাই-তিব্বত প্লেটযে যৌথ বৈজ্ঞানিক অভিযান করা হয়েছিল সাংগোপো-ব্রহ্মপুত্র নদী অববাহিকাযর অংশে। গবেষণায়  প্রমাণিত হয় যে, সর্বাধিক ১,১৪,০০০ মেগাওয়াট বিদ্যুৎ উৎপাদনের ক্ষমতা প্রতিষ্ঠিত হতে পারে নদী অববাহিকায় এবং শুধুমাত্র প্রধান নদী প্রবাহ থেকে ৭৯,০০০ মেগাওয়াট বিদ্র্যুৎ উৎপানক করা সম্ভব। ১৯৮০-এর দশকে আরো গভীর ভাবে জলবিদ্যুৎ কেন্দ্র নির্মাণের জন্য পরিদর্শন শুরু হয় যা নদী বাঁধের জন্য ১২ টি স্থান চিহ্নিত করা হয়। এটা ধারণা করা হয়েছিল যে বাঁধগুলি বিদ্যুৎ ঘাটতি মেটাতে পারবে তিব্বতের রাজধানী শহর  লাসায়। ১৯৮০ ও ১৯৯০ এর দশকে, নদী অববাহিকায় বিদ্যুৎ কেন্দ্র নির্মাণের কাজ শুরু করতে ব্যর্থ হয়েছিল প্রশাসন।  বর্তমানে, অববাহিকায় ২৮ টি প্রস্তাবিত বাঁধ রয়েছে, জংমু হচ্ছে একমাত্র নির্মাণের জন্য অনুমোদিত হয়েছিল।   ২০০৯ সালের এপ্রিল মাসে চীনের জিওহুবা গ্রুপকে জাঙ্গমু হাইড্রোপোয়ার প্রোজেক্টের জন্য $১৬৭ মিলিয়ন চুক্তির প্রদান করা হয়। কোম্পানির মতে, উত্তর-পূর্ব ভারতের কাছে নদী প্রবাহিত জল নিয়ন্ত্রণের জন্য বাঁধের নকশা ও নির্মাণের জন্য চুক্তিটি রয়েছে। প্রকল্পটিতে ৩,৪০০,০০০ কিউবিক মিটার  কংক্রিট এবং ৮ মিলিয়ন টন নির্মাণ দ্রব্য প্রয়োজন হয়েছিল।   বাঁধের জন্য বিশেষ তথ্য উল্লেখের নিশেজ্ঞাগার, কারণ চীন থেকে অনেক তথ্য প্রদান করা হয়নি।  ১২ নভেম্বর ২০১০ তারিখে, নির্মাণকারী  বাঁধটির নির্মাণ বন্ধ করে দেয়।  জলাধারটিতে জল ধারণ করা হয়েছিল এবং ২৩ নভেম্বর ২০১৪ তারিখে প্রথম জেনারেটরটি চালু করা হয়েছিল। ২০১৫ সালের ১৩ অক্টোবর বিদ্যুৎ কেন্দ্রটি সম্পূর্ণরূপে চালু করা হয়েছিল।   নকশা  জঙ্গমু বাঁধটি ১১৬ মিটার (৩৮১ ফুট) উচু এবং ৩৮৯ মিটার (১,২৭৬ ফুট) দীর্ঘ। বাঁধটি কংক্রিট দ্বারা নির্মিত  মাধ্যাকর্ষণ-টাইপের। বাঁধের  ডান তীরে স্পিলওয়ে, নিমজ্জিত সেতু এবং নিচ তলায় (গলি জন্য)। বাঁধের বাম দিকে বাঁধের অংশটি ৮০ মিটার (২৬২ ফুট) লম্বা এবং বিদ্যুৎকেন্দ্রটির  বাঁধের নিচে অবস্থান রয়েছে। পুরো বাঁধটি নিচে  ভিত্তিরে অংশে ৭৬ মিটার (২৪৯ ফুট) প্রশস্ত এবং বাঁধের মাথায় ১৯ মিটার (৬২ ফুট) প্রশস্ত। ১৫৭,৬৬৮ কিলোমিটার (৬০,৮৭৬ বর্গমিটার) জলাভূমি বেষ্টন করে এবং বাঁধের জলাধারের জলধারন ক্ষমতা ৮৬,৬০০,০০০ কিউবিক মিটার (৭০,২০৮ একর ফুট)। স্বাভাবিক জলাধারের উচ্চতা ৩,৩১০ মিটার (১০,৮৬০ ফুট)। বাঁধ এর পাওয়ার স্টেশনটিতে মোট ৫১০ মেগাওয়াট ক্ষমতাসম্পন্ন মোট ৬ টি ৮৫ মেগাওয়াট ক্ষমতার ফ্রান্সিস টারবাইন-জেনারেটর রয়েছে। [3]  তথ্যসূত্র  বিষয়শ্রেণী:চীনোর বাঁধ বিষয়শ্রেণী:ব্রহ্মপুত্র নদ বিষয়শ্রেণী:২০১৪-এ চীনে প্রতিষ্ঠিত
মনয়ঙ্গত সুব্রহ্মণ্যম বিশ্বনাথন (; ১৯২৮-২০১৫) ভারতের তামিল চলচ্চিত্র শিল্পের একজন সঙ্গীত পরিচালক ছিলেন। তিনি সংক্ষেপে এম এস বিশ্বনাথন এবং এমএসভি নামেও পরিচিত ছিলেন। ১৯২৮ সালে জন্মগ্রহণকারী বিশ্বনাথন ১৯৫২ সালে সর্বপ্রথম চলচ্চিত্রের সঙ্গীত পরিচালনা করেছিলেন। মূলত তামিল সঙ্গীতের জন্য কাজ করলেও বিশ্বনাথন তেলুগু এবং মালয়ালম চলচ্চিত্রের সঙ্গীত পরিচালনার জন্যও ডাক পেতেন। তিনি মোট ৭০০টি চলচ্চিত্রের সঙ্গীত পরিচালনা করেছিলেন। কয়েকটি তামিল চলচ্চিত্রে তিনি গানও গেয়েছিলেন এবং অভিনয়ও করেছিলেন। ২০১২ সালের আগস্ট মাসে তামিলনাড়ু প্রদেশের মুখ্যমন্ত্রী জয়ললিতা জয়রাম বিশ্বনাথনকে তিরাই ইসাই চক্রবর্তী (চলচ্চিত্রসঙ্গীতের সম্রাট) উপাধিতে ভূষিত করেন এবং তাকে ৬০টি স্বর্ণমুদ্রা সহ একটি নতুন গাড়ি উপহার দেন। বিশ্বনাথন মেল্লাসাই মান্নার (হাল্কা সঙ্গীতের রাজা) নামে পরিচিত ছিলেন।  পূর্ব জীবন বিশ্বনাথন সবসময়ই একজন অভিনেতা এবং গায়ক হতে চেয়েছিলেন, তবে সফল হননি। ১৯৪০-এর দশকে মাদ্রাজে মঞ্চ নাটকে তিনি ছোটো ভূমিকায় অভিনয় করতেন। সুরকার ও বেহালা অভিনেতা টিআর পাপা বিশ্বনাথনের সাথে দেখা করেছিলেন, তাঁর বিশ্বনাথকে পছন্দ হয়েছিলো, এবং ১৯৪২ সালে এস ভি ভেঙ্কটরমণের সংগীতদলের জন্য তাঁর একটি ছেলে হিসাবে কাজ করার ব্যবস্থা করেছিলেন, সংগীতদলের এই সংস্থায় বিশ্বনাথন বুঝতে পেরেছিলেন যে তাঁর ঝোঁক রয়েছে সঙ্গীতের প্রতি এবং সুর করার সম্ভাবনা রয়েছে সঙ্গীতে। এরপরে তিনি এস এম এম সুবাইয়া নাইডুর সঙ্গে যোগ দিয়েছিলেন এবং মাঝে মাঝে তাকে সহায়তা করেছিলেন। তারপরে তিনি সি আর আর সুবুরমনের সংগীত ট্রুপে হারমোনিয়াম প্লেয়ার হিসাবে যোগদান করেছিলেন। এখানে, তিনি তৎকালীন দুই শীর্ষস্থানীয় বেহালাবিদ টি কে রামমূর্তি এবং টি জি লিঙ্গাপ্পার সাথে পরিচিত হয়েছিলেন। ১৯৫০-এর দশকে টি জি লিঙ্গাপ্পা নিজেও একজন বিখ্যাত সঙ্গীত পরিচালক হয়েছিলেন।  তথ্যসূত্র  বহিঃসংযোগ  বিষয়শ্রেণী:১৯২৮-এ জন্ম বিষয়শ্রেণী:২০১৫-এ মৃত্যু বিষয়শ্রেণী:২০শ শতাব্দীর ভারতীয় সুরকার বিষয়শ্রেণী:ভারতীয় চলচ্চিত্র সঙ্গীত সুরকার বিষয়শ্রেণী:ভারতীয় তামিল ব্যক্তি বিষয়শ্রেণী:তামিল সঙ্গীতজ্ঞ বিষয়শ্রেণী:তামিল চলচ্চিত্র সঙ্গীত সুরকার বিষয়শ্রেণী:কেরল রাজ্য চলচ্চিত্র পুরস্কার বিজয়ী বিষয়শ্রেণী:২১শ শতাব্দীর ভারতীয় সুরকার বিষয়শ্রেণী:ভারতীয় পুরুষ সুরকার বিষয়শ্রেণী:তেলুগু চলচ্চিত্র সঙ্গীত সুরকার বিষয়শ্রেণী:২০শ শতাব্দীর ভারতীয় অভিনেতা বিষয়শ্রেণী:২১শ শতাব্দীর ভারতীয় অভিনেতা বিষয়শ্রেণী:ভারতীয় চলচ্চিত্র অভিনেতা বিষয়শ্রেণী:তামিলনাড়ু রাজ্য চলচ্চিত্র পুরস্কার বিজয়ী বিষয়শ্রেণী:কেরলের সঙ্গীতশিল্পী বিষয়শ্রেণী:মালয়ালী ব্যক্তি বিষয়শ্রেণী:ভারতীয় নেপথ্য গায়ক বিষয়শ্রেণী:২০শ শতাব্দীর ভারতীয় গায়ক বিষয়শ্রেণী:২১শ শতাব্দীর ভারতীয় গায়ক
২০০৫–০৬ সালে পাকিস্তানে মহিলা এশিয়া কাপ হল এশিয়ান ক্রিকেট কাউন্সিলের মহিলাদের একদিনের আন্তর্জাতিক ক্রিকেট টুর্নামেন্ট। টুর্নামেন্টে যে তিনটি দল অংশ নিয়েছিল তারা হল ভারত, পাকিস্তান ও শ্রীলঙ্কা। এটি পাকিস্তানে ২৮ ডিসেম্বর ২০০৫ এবং ৪ জানুয়ারি ২০০৬ এর মধ্যে অনুষ্ঠিত হয়েছিল। ম্যাচগুলো জাতীয় স্টেডিয়াম, করাচি এবং করাচি জিমখানা মাঠে অনুষ্ঠিত হয়েছিল। ভারত ফাইনালে শ্রীলঙ্কার বিপক্ষে ৯৭ রানে জিতেছিল।  দলীয় সদস্য   দলীয় সদস্যদের তালিকাESPNcricinfo Asia Cup page ESPNcricinfo. Retrieved on 16 February 2022    মিতালী রাজ (অধি:)  শশীকলা সিরিবর্ধনে (অধি:)  সানা জাভেদ (অধি:) & (উই:) কারু জৈন (উই:)  রান্ডিকা গ্যালহেনেজ (উই:)  বাতুল ফাতিমা (উই:) জয়া শর্মা  দেদুনু সিলভা  তাসকিন কাদীর অঞ্জুম চোপড়া  চামারি পোলগাম্পোলা  সাজিদা শাহ নীতু ডেভিড  হিরোশি আবেসিংহে  উরুজ মুমতাজ নুশিন আল খাদীর  সুউইনি ডি আলউইস  সানা মীর রুমেলি ধর  প্রভা উদাওয়াত্তে  আরমান খান ঝুলন গোস্বামী  ঈশানী কৌশল্যা  আসমাভিয়া ইকবাল অমিতা শর্মা  ইনোকা গালাগেদারা  কানিতা জলিল রিমা মালহোত্রা  জনকণ্ঠী মালা  মরিয়ম বাট আশা রাওয়াত  বিক্রমাসিংহে চন্দ্রবতী  সাবাহাত রশিদ মনিকা সুমরা  ডোনা ইন্দ্রলতা  শুমাইলা মুশতাক বর্ষা রাফেল  দুমিলা দেদুনু (উই:)  হুমেরা মাসরুর দেবিকা পালশিকর  সুমুদু ফার্নান্দো     ম্যাচ সারাংশ   শ্রীলঙ্কা মহিলা দল টসে জিতে ব্যাটিংয়ের সিদ্ধান্ত নেয়।  আরমান খান, আসমাভিয়া ইকবাল, কানিতা জলিল, সাবাহাত রশিদ, সানা জাভেদ, সানা মীর এবং তাসকিন কাদির (পাকিস্তান) তাদের প্রত্যেকেই ওডিআইতে অভিষেক হয়েছিল।   শ্রীলঙ্কা মহিলা দল টসে জিতে ব্যাটিংয়ের সিদ্ধান্ত নেয়।   ইন্ডিয়া উইমেন টসে জিতে ব্যাটিংয়ের সিদ্ধান্ত নেয়।  শুমাইলা মুশতাক (পাকিস্তান) তার ওডিআইতে অভিষেক হয়েছিল।   শ্রীলঙ্কা মহিলা দল টসে জিতে ব্যাটিংয়ের সিদ্ধান্ত নেয়।   শ্রীলঙ্কা মহিলা দল টসে জিতে ব্যাটিংয়ের সিদ্ধান্ত নেয়।   পাকিস্তান মহিলা টসে জিতে ব্যাটিংয়ের সিদ্ধান্ত নেয়।  দেবিকা পালশিকর (ভারত) হুমেরা মাসরুর (পাকিস্তান) তাদের প্রত্যেকেই ওডিআইতে অভিষেক হয়েছিল।  ফাইনাল   ভারত মহিলা দল জিতে ব্যাটিংয়ের সিদ্ধান্ত নেয়।  তথ্যসূত্র  বহিঃসংযোগ  ইএসপিএনক্রিকইনফোতে প্রতিযোগিতার পাতা  ২০০৫ বিষয়শ্রেণী:২০০৫-এ মহিলা ক্রিকেট বিষয়শ্রেণী:২০০৬-এ মহিলা ক্রিকেট বিষয়শ্রেণী:২০০৫-এ ভারতীয় ক্রিকেট বিষয়শ্রেণী:২০০৫-এ পাকিস্তানি ক্রিকেট বিষয়শ্রেণী:২০০৫-এ শ্রীলঙ্কান ক্রিকেট বিষয়শ্রেণী:২০০৬-এ ভারতীয় ক্রিকেট বিষয়শ্রেণী:২০০৬-এ পাকিস্তানি ক্রিকেট বিষয়শ্রেণী:২০০৬-এ শ্রীলঙ্কান ক্রিকেট বিষয়শ্রেণী:২০০৫-০৬-এর আন্তর্জাতিক ক্রিকেট প্রতিযোগিতা বিষয়শ্রেণী:পাকিস্তানে আন্তর্জাতিক মহিলা ক্রিকেট প্রতিযোগিতা বিষয়শ্রেণী:এশিয়ার ডিসেম্বর ২০০৫-এর ক্রীড়া প্রতিযোগিতা বিষয়শ্রেণী:এশিয়ার জানুয়ারি ২০০৬-এর ক্রীড়া প্রতিযোগিতা বিষয়শ্রেণী:২০০৫-এ পাকিস্তানি মহিলা ক্রীড়া
মহীচন্দ্র  মিরি (;) অসমের প্রথম মুখ্য বন সংরক্ষক। তিনি অসমের বন্য জীব-জন্তু সংরক্ষণ করার সংকল্প নিয়েছিলেন। কাজিরাঙা জাতীয় উদ্যানের এক খর্গ বিশিষ্ট গণ্ডারের বিষয়ে তিনিই প্রথম বিশ্বকে অবগত করান। কথিত আছে যে তিনি কাজিরাঙা অরণ্যের টিলায় বসে বাইনোকুলার ও বন্দুক হাতে নিয়ে বন পর্যবেক্ষণ করিতেন। তার পত্নী ছিলেন প্রসিদ্ধ শিক্ষাবিদ ইন্দিরা মিরি ও তার সন্তান উৎপল মিরি ও মৃণাল মিরি।  শিক্ষা ১৯২৭ সনে গুয়াহাটির কটন কলেজ থেকে পদার্থ বিজ্ঞানে স্নাতক ডিগ্রী লাভ করেন। ১৯২৯ সনে মহীচন্দ্র মিরি ও মাধব ভট্টাচার্যকে ইম্পিরিয়েল ফরেষ্ট সার্ভিসের জন্য নির্বাচন করা হয় ও রেংগুনের ফরেষ্ট কলেজে প্রশিক্ষণের জন্য পাঠানো হয়। সন্মানীয় ইম্পিরিয়েল ফরেষ্ট সার্ভিসের জন্য নির্বাচিত করা তারাই প্রথম অসমীয়া ব্যক্তি।  কর্মজীবন রেংগুনের ফরেষ্ট প্রশিক্ষণ সমাপ্ত হওয়ার পর ১৯৩১ সনে তাকে গুয়াহাটিতে এক্সট্রা এসিসটেন্ট  কনজারভেটর অফ ফরেষ্ট রুপে নিযুক্ত করা হয়। ১৯৩৪ সনে তাকে গোলাঘাট হেডকোয়াটারে স্থিত সেই সময়ের "Kaziranga game sanctuary"-এ বদলি করা হয়।  ব্যক্তিগত জীবন ১৯৩২ সনে মহীচন্দ্র মিরি সোণাধর সেনাপতির জৈষ্ঠ কন্যা ইন্দিরাকে বিবাহ করেন।  মৃত্যু যোরহাটে কর্মরত অবস্থায় কালাজ্বরে আক্রান্ত হয়ে মৃত্যুমুখে পতিত হন।  তথ্যসূত্র  বিষয়শ্রেণী:আসামের ব্যক্তি বিষয়শ্রেণী:১৯০৩-এ জন্ম বিষয়শ্রেণী:১৯৩৯-এ মৃত্যু
রিচার্ড র‍্যালস্টন হিউ একজন মার্কিন প্রকৌশলী।  জীবনী হিউ প্রিন্সটন বিশ্ববিদ্যালয় থেকে তড়িৎ প্রকৌশলে ১৯৩৯ সালে ব্যাচেলর অব সায়েন্স ডিগ্রি এবং ১৯৪০ সালে মাস্টার অব সায়েন্স ডিগ্রি অর্জন করেন। তিনি ১৯৪০ সালে বেল ল্যাবসে যোগদান করেন। ১৯৫৫ সালে তিনি মিলিতারি ইলেক্ট্রনিক্স ডেভেলপমেন্টের পরিচালক নিযুক্ত হন। তিনি ১৯৫৭ সালে বেল ল্যাবসের ভাইস প্রেসিডেন্ট নির্বাচিত হন। সে বছর তিনি এটিঅ্যান্ডটিতে চীফ ইঞ্জিনিয়ার হিসেবে যোগদান করেন। তিনি ১৯৫৯ সালের অক্টোবরে ওহাইও বেল তেলিফোন কোম্পানির ভাইস প্রেইসডেন্ট-অপারেশনস নির্বাচিত হন। তিনি ১৯৬১ সালে এটিঅ্যান্ডটিতে ফিরে আসেন। তিনি ১৯৮০ সালে আইইইই আলেক্সান্ডার গ্রাহাম বেল মেডেল লাভ করেন। http://ethw.org/Richard_R._Houghhttp://www.nytimes.com/1992/07/11/nyregion/richard-r-hough-of-bell-system-dies-at-74-with-wife-in-a-crash.html  তথ্যসূত্র  বিষয়শ্রেণী:প্রিন্সটন বিশ্ববিদ্যালয়ের প্রাক্তন শিক্ষার্থী বিষয়শ্রেণী:১৯১৭-এ জন্ম বিষয়শ্রেণী:১৯৯২-এ মৃত্যু বিষয়শ্রেণী:মার্কিন তড়িৎ প্রকৌশলী
অ্যান্টনি লোথার (পরবর্তী ১৬৯৪ - ২৪ নভেম্বর ১৭৪১) ছিলেন একজন ব্রিটিশ রাজনীতিবিদ যিনি ১৭২১ থেকে ১৭৪১ সাল পর্যন্ত হাউস অফ কমন্সে বসেছিলেন।  লোথার ছিলেন জন লোথারের তৃতীয় এবং কনিষ্ঠ পুত্র, ১ম ভিসকাউন্ট লন্সডেল এবং তার স্ত্রী ক্যাথরিন থাইন, স্যার হেনরি ফ্রেডেরিক থাইনের কন্যা, ১ম ব্যারোনেট (মার্কেসিস অফ বাথের পূর্বপুরুষ)।  তাঁর দিনের অন্যতম সুদর্শন পুরুষদের মধ্যে একজন, লর্ড পার্সি সেমুরের মৃত্যুর পর ১৭২১ সালের ২১ জুলাই একটি উপ-নির্বাচনে ককারমাউথের জন্য লোথার প্রথম সংসদে ফিরে আসেন। এটি আইসেলের লসনদের স্বার্থে সাজানো হয়েছিল। ১৭২২ সালের নির্বাচনে, স্যার উইলফ্রিড লসন নিজেই ককারমাউথ আসন গ্রহণ করেছিলেন, যখন লোথারকে ওয়েস্টমোরল্যান্ডের জন্য তার নিজের পরিবারের আগ্রহের মাধ্যমে ফিরিয়ে দেওয়া হয়েছিল।  ১৭২৬ সালে লোথার আয়ারল্যান্ডের রাজস্ব কমিশনার হিসাবে একটি পদ লাভ করেন, যেটি তিনি ১৭৩৪ সালে পদত্যাগ করেন, দৃশ্যত কোন বৃহত্তর অগ্রাধিকার না পাওয়ার কারণে তিনি পদত্যাগ করেন। তার বড় ভাই ভিসকাউন্ট লন্সডেলের অসন্তোষ জাগিয়ে তোলার ক্ষেত্রে তার হাত ছিল বলে ধারণা করা হয়েছিল, যার ফলে পরবর্তীতে ১৭৩৫ সালে লর্ড প্রিভি সিল হিসাবে পদত্যাগ করেন। লোথার ১৭৩৯ সালে পারডো কনভেনশনের বিরোধিতা করেন। তিনি মে মাসে ১৭৪১ সালের নির্বাচনে দাঁড়াননি এবং সেই নভেম্বরে অবিবাহিত অবস্থায় মারা যান।   তথ্যসূত্র   বিষয়শ্রেণী:গ্রেট ব্রিটেনের সংসদ সদস্য ১৭৩৪-১৭৪১ বিষয়শ্রেণী:গ্রেট ব্রিটেনের সংসদ সদস্য ১৭২৭-১৭৩৪ বিষয়শ্রেণী:গ্রেট ব্রিটেনের সংসদ সদস্য ১৭২২-১৭২৭ বিষয়শ্রেণী:গ্রেট ব্রিটেনের সংসদ সদস্য ১৭১৫-১৭২২ বিষয়শ্রেণী:ইংল্যান্ডের নির্বাচনী এলাকা থেকে গ্রেট ব্রিটেনের সংসদ সদস্য বিষয়শ্রেণী:১৭৪১-এ মৃত্যু বিষয়শ্রেণী:১৬৯৪-এ জন্ম বিষয়শ্রেণী:লোথার পরিবার
বাথবাদী সিরিয়া, আনুষ্ঠানিকভাবে সিরীয় আরব প্রজাতন্ত্র ( SAR ),  ছিল ১৯৬৩ থেকে ২০২৪ সাল পর্যন্ত আরব সমাজতান্ত্রিক বাথ পার্টির সিরিয়ান আঞ্চলিক শাখার একদলীয় শাসনের অধীনে একটি সিরীয় রাষ্ট্র। ১৯৭১ সাল থেকে ২০২৪ সালে এর পতনের আগ পর্যন্ত, এটি আসাদ পরিবারের দ্বারা শাসিত ছিল, এবং তাই সাধারণত আসাদ শাসন হিসাবে পরিচিত ছিল।  ১৯৬৩ সালে আলেভী বাথবাদী সামরিক কর্মকর্তাদের নেতৃত্বে এক অভ্যুত্থানের ফলে এই শাসনব্যবস্থার উদ্ভব হয়। ১৯৬৬ সালে আরেকটি অভ্যুত্থানের ফলে সালাহ জাদিদ দেশের কার্যত নেতা হন এবং নুরেদ্দিন আল-আতাসি রাষ্ট্রপতির দায়িত্ব গ্রহণ করেন। ১৯৭০ সালে, সংশোধনী আন্দোলনে হাফেজ আল-আসাদ জাদিদ এবং আল-আতাসিকে উৎখাত করেন। পরের বছর, জাল নির্বাচনে জয়লাভের পর আসাদ রাষ্ট্রপতি হন।  ক্ষমতা গ্রহণের পর, আসাদ সাম্প্রদায়িক ভিত্তিতে রাষ্ট্রকে পুনর্গঠন করেন ( সুন্নি এবং অন্যান্য গোষ্ঠী রাজনৈতিক প্রতিষ্ঠানের প্রধান হয়ে ওঠে, যখন আলেভীরা সামরিক, গোয়েন্দা, আমলাতন্ত্র এবং নিরাপত্তা ব্যবস্থার নিয়ন্ত্রণ নেয়)। লেবাননের গৃহযুদ্ধের সময় বাথবাদী সিরিয়াও প্রতিবেশী লেবাননের বেশিরভাগ অংশ দখল করে নেয়, যখন আসাদের শাসনের বিরুদ্ধে ইসলামপন্থী বিদ্রোহের ফলে ১৯৮১ এবং ১৯৮২ সালে হামা গণহত্যা সংঘটিত হয়। এই শাসনব্যবস্থাকে আধুনিক সময়ের সবচেয়ে দমনমূলক শাসনব্যবস্থাগুলির মধ্যে একটি হিসেবে বিবেচনা করা হত, যা শেষ পর্যন্ত একচ্ছত্রবাদী পর্যায়ে পৌঁছেছিল,  এবং ফ্রিডম হাউস সূচকের মধ্যে ধারাবাহিকভাবে 'সবচেয়ে খারাপের মধ্যে সবচেয়ে খারাপ' হিসেবে স্থান পেয়েছিল।   হাফেজ আল-আসাদ ২০০০ সালে মারা যান এবং তার পুত্র বাশার আল-আসাদ তার স্থলাভিষিক্ত হন, যিনি একই রকম নিয়ন্ত্রণ বজায় রেখেছিলেন। ২০০৫ সালে লেবাননের প্রধানমন্ত্রী রফিক হারিরির হত্যাকাণ্ডের ফলে সিডার বিপ্লবের সূত্রপাত হয়, যার ফলে শেষ পর্যন্ত লেবানন থেকে সরকার প্রত্যাহার করে নেয়। ২০১১ সালে আরব বসন্তের সময় বাথবাদী শাসনের বিরুদ্ধে বড় ধরনের বিক্ষোভের ফলে বিরোধী বাহিনী, সরকার এবং পরবর্তী বছরগুলিতে আইসিসের মতো ইসলামপন্থীদের মধ্যে সিরিয়ার গৃহযুদ্ধ শুরু হয়, যা আসাদ সরকারের আঞ্চলিক নিয়ন্ত্রণকে দুর্বল করে দেয়। তবে, বাথবাদী সরকার বিশাল অঞ্চলের উপর উপস্থিতি এবং নিয়ন্ত্রণ বজায় রাখে, পরবর্তী বছরগুলিতে রাশিয়া, ইরান এবং হিজবুল্লাহর সহায়তায় আরও বেশি জায়গা পুনরুদ্ধার করতে সক্ষম হয়। ২০২৪ সালের ডিসেম্বরে, বিভিন্ন বিদ্রোহী গোষ্ঠীর একের পর এক আকস্মিক আক্রমণের ফলে শাসনব্যবস্থার পতন ঘটে।  বাথপন্থী ইরাকের পতনের পর, সিরিয়াই ছিল একমাত্র দেশ যেখানে নব্য-বাথবাদীরা শাসন করেছিল। আসাদ পরিবারকে ঘিরে এর ব্যাপক ব্যক্তিত্বের অর্চনা ছিল এবং এর তীব্র অভ্যন্তরীণ দমন-পীড়ন এবং যুদ্ধাপরাধের জন্য ব্যাপক নিন্দা কুড়িয়েছিল। আসাদের পতনের আগে, ২০২৪ সালের ভঙ্গুর রাষ্ট্র সূচকে সিরিয়া চতুর্থ স্থানে ছিল এবং সাংবাদিকদের জন্য এটি বিশ্বের সবচেয়ে বিপজ্জনক স্থানগুলির মধ্যে একটি ছিল। সংবাদমাধ্যমের স্বাধীনতা অত্যন্ত সীমিত ছিল, এবং ২০২৪ সালের বিশ্ব সংবাদপত্র স্বাধীনতা সূচকে দেশটি দ্বিতীয়-নিকৃষ্টতম স্থানে ছিল। এটি MENA অঞ্চলের সবচেয়ে দুর্নীতিগ্রস্ত দেশ ছিল এবং ২০২৩ সালের দুর্নীতি ধারণা সূচকে বিশ্বব্যাপী দ্বিতীয়-নিকৃষ্টতম স্থান অধিকার করেছিল। সিরিয়া আসাদ-পৃষ্ঠপোষিত ক্যাপ্টাগন শিল্পের কেন্দ্রবিন্দুতে পরিণত হয়েছিল, প্রতি বছর কোটি কোটি ডলার মূল্যের অবৈধ মাদক রপ্তানি করত, যা এটিকে বিশ্বের বৃহত্তম মাদক-রাষ্ট্রগুলির মধ্যে একটি করে তুলেছিল।  তথ্যসূত্র
পাবনা-৭ আসন ছিল বাংলাদেশের জাতীয় সংসদের নির্বাচনী এলাকার একটি। এটি পাবনা জেলায় অবস্থিত জাতীয় সংসদের আসন ছিল।   সীমানা    ইতিহাস  পাবনা-৭ আসনটি ১৯৭৩ সালে অনুষ্ঠিত স্বাধীন বাংলাদেশের প্রথম সাধারণ নির্বাচনের সময় গঠিত হয়েছিল। ১৯৮৪ সালে আসনটি বিলুপ্ত হয়।   নির্বাচিত সাংসদ  নির্বাচনসদস্যদল১৯৭৩মুকুল মিয়াবাংলাদেশ আওয়ামী লীগ১৯৭৯সৈয়দ হোসেন মনসুরবাংলাদেশ জাতীয়তাবাদী দলআসন বিলুপ্ত   নির্বাচন    তথ্যসূত্র    বহিঃসংযোগ    সেফোস "গণপ্রজাতন্ত্রী বাংলাদেশ"   বিষয়শ্রেণী:পাবনা জেলার জাতীয় সংসদীয় বিলুপ্ত আসন বিষয়শ্রেণী:১৯৭৩-এ বাংলাদেশে প্রতিষ্ঠিত বিষয়শ্রেণী:১৯৮৪-এ বিলুপ্ত